recursal/SuperWikiNEXT-32B huggingface dataset:
**สหพันธ์มะเร็งลำไส้ใหญ่** (อังกฤษ: Colorectal Cancer Alliance) เป็นองค์การไม่แสวงหาผลกำไรเกี่ยวกับมะเร็งลำไส้ใหญ่ที่ใหญ่ที่สุดและเก่าแก่ที่สุดในสหรัฐ

สหพันธ์มะเร็งลำไส้ใหญ่เสนอบริการช่วยเหลือผู้ป่วยที่หลากหลาย รวมถึงโครงการให้ทุน, การสัมมนาผ่านเว็บรายเดือน, สายด่วน, กระดานสนทนาและโปรแกรมบัดดี ซึ่งให้โอกาสทั้งผู้รอดชีวิตและผู้ดูแลในการเชื่อมต่อกับคนที่ผ่านประสบการณ์ที่คล้ายคลึงกัน องค์การนี้ทำหน้าที่เป็นแหล่งข้อมูลเกี่ยวกับสุขภาพลำไส้ใหญ่ นอกจากนี้ สหพันธ์มะเร็งลำไส้ใหญ่ยังจัดจำหน่ายสินค้าและวัสดุประเภทสิ่งพิมพ์เพื่อความตระหนักถึงมะเร็งลำไส้ใหญ่

องค์การนี้ได้รับการจัดอันดับระดับ 4 ดาวเป็นอันดับที่หกจากแชริตีเนวิเกเตอร์ และรักษาสถานะ 'องค์กรการกุศลที่ได้รับการรับรอง' จากเบทเทอร์บิสซิเนสบูโร รวมทั้งองค์การนี้ได้รับการยกเว้นภาษีตามมาตรา 501(c)(3) ของประมวลรัษฎากรภายใน ซึ่งมีสิทธิ์ที่จะนำใบเสร็จไปหักลดหย่อนในฐานะเงินบริจาคเพื่อการกุศล เพื่อวัตถุประสงค์ด้านภาษีเงินได้ของรัฐบาลกลาง

ประวัติ
-------

สหพันธ์มะเร็งลำไส้ใหญ่ได้รับการก่อตั้งเมื่อวันที่ 18 มีนาคม ค.ศ. 1999 ในฐานะโคลอนแคนเซอร์แอ็ลไลแอ็นซ์ หลังจากก่อตั้งขึ้นตามกฎหมายในรัฐเดลาแวร์ มูลนิธิดังกล่าวเป็นผลของกลุ่มผู้รอดชีวิต, ผู้ดูแล และเพื่อน ๆ 41 คน "ที่เห็นความจำเป็นในการให้ความรู้แก่ประชาชนเกี่ยวกับมะเร็งลำไส้ใหญ่และให้การสนับสนุนผู้ที่ได้รับผลกระทบจากโรค"

การประชุมประจำปีครั้งแรกขององค์การเกิดขึ้นที่กรุงวอชิงตัน ดี.ซี. หลังจากนั้นคณะกรรมการชุดใหม่ได้เข้ารับตำแหน่ง

ในต้นปี ค.ศ. 2016 โคลอนแคนเซอร์แอ็ลไลแอ็นซ์ได้รวมตัวกับมูลนิธิคริสฟอร์ไลฟ์โคลอนแคนเซอร์ ซึ่งเป็นองค์การไม่แสวงผลกำไรที่มุ่งเน้นการวิจัยที่ก่อตั้งขึ้นในปี ค.ศ. 2010 หลังจากรวมกัน โคลอนแคนเซอร์แอ็ลไลแอ็นซ์ยังคงสงวนชื่อไว้ และกลายเป็นองค์การไม่แสวงผลกำไรที่มุ่งเน้นการรักษาโรคมะเร็งลำไส้ใหญ่ที่ใหญ่ที่สุดในสหรัฐ

ตั้งแต่วันที่ 1 พฤศจิกายน ค.ศ. 2017 ทางมูลนิธิได้ทำการรีแบรนด์อย่างเป็นทางการในฐานะสหพันธ์มะเร็งลำไส้ใหญ่

กำหนดการและบริการ
-----------------

สหพันธ์มะเร็งลำไส้ใหญ่ให้บริการในด้านการช่วยเหลือผู้ป่วยและครอบครัว, เงินทุนวิจัย และความพยายามในการป้องกัน องค์การนี้ยังส่งเสริมเดือนแห่งการตระหนักถึงโรคมะเร็งลำไส้ใหญ่แห่งชาติในเดือนมีนาคมของทุกปี และกิจกรรมเดรสอินบลูเดย์ ที่จัดขึ้นในวันศุกร์แรกของทุกเดือนมีนาคม

อ้างอิง
-------

1. ↑  "Mission". *Colorectal Cancer Alliance website*. คลังข้อมูลเก่าเก็บจากแหล่งเดิมเมื่อ 2017-04-13. สืบค้นเมื่อ 2017-04-12.
2. ↑  "COLORECTAL CANCER ALLIANCE RECEIVES 4-STAR CHARITY NAVIGATOR RATING FOR THIRD STRAIGHT YEAR". Global News Wire.
3. ↑  "Charity Review: Colorectal Cancer Alliance". Give.org.
4. ↑  "History & Founders: Colorectal Cancer Alliance". Colon Cancer Alliance. คลังข้อมูลเก่าเก็บจากแหล่งเดิมเมื่อ 2016-11-22. สืบค้นเมื่อ 2019-08-22.
5. ↑  "Colon Cancer Alliance Announces Corporate Name Change". GlobeNewswire.

แหล่งข้อมูลอื่น
---------------

* Colorectal Cancer Alliance Website
* Guidestar Report on Colorectal Cancer Alliance including financial data
* Colorectal Cancer Alliance YouTube Channel
เมล็ดข้าวฟ่างหางหมา
ข้าวฟ่างหางหมาในญี่ปุ่น
**ข้าวฟ่างหางหมา**  (Foxtail millet) ชื่อวิทยาศาสตร์:  *Setaria italica* เป็นพืชในวงศ์หญ้า เป็นหญ้าปีเดียว ขึ้นเป็นกอมีสีเหลืองม่วง กาบใบรูปหลอด ด้านบนเปิดออก ผิวเกลี้ยงหรือมีขนปกคลุมเล็กน้อย ลิ้นใบสั้นเป็นชายครุย เห็นแกนใบชัดเจน ดอกช่อ เมล็ดรูปไข่ มีกาบบนและล่างหุ้มแน่น มีหลายสีตั้งแต่เหลืองอ่อน ส้ม แดง น้ำตาล ดำ มีความแตกต่างระหว่างสายพันธุ์อยู่มาก โดยแบ่งเป็นกลุ่มย่อยที่สำคัญ 3 กลุ่ม คือ

* กลุ่มย่อย indica ปลูกในอินเดีย ปากีสถาน ศรีลังกา และเนปาล
* กลุ่มย่อย maxima ปลูกในตะวันออกไกล
* กลุ่มย่อย moharia ปลูกในยุโรป รัสเซีย และอัฟกานิสถาน

ข้าวฟ่างหางหมาเป็นธัญพืชที่ปลูกมาตั้งแต่สมัยโบราณ มีการกระจายพันธุ์ตามธรรมชาติตั้งแต่ยุโรปจนถึงญี่ปุ่น ปัจจุบันเป็นธัญพืชที่สำคัญในจีน อินเดียและยุโรปทางตะวันออกเฉียงใต้ โดยนำเมล็ดมาปรุงอาหารแบบเดียวกับข้าว เมล็ดนำไปบดละเอียดได้แป้ง ใช้ทำขนมปังแบบไม่พองตัวได้ อาหารที่ทำจากข้าวฟ่างหางหมาในอินเดียเป็นอาหารที่ใช้ในพิธีกรรม ในจีนใช้เป็นอาหารของผู้สูงอายุและหญิงมีครรภ์ ใช้ผลิตน้ำส้มสายชูและไวน์ ในรัสเซียและพม่าใช้หมักเบียร์และเครื่องดื่มมีแอลกอฮอล์ เมล็ดนำไปเพาะให้งอกใช้เป็นผัก ลำต้นใช้เป็นอาหารสัตว์

อ้างอิง
-------

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 10: ธัญพืช. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 178 – 180
***อดาไลน์ หยุดเวลา รอปาฏิหาริย์รัก*** (อังกฤษ: *The Age of Adaline*) เป็นภาพยนตร์อเมริกันแนวโรแมนติกแฟนตาซี กำกับโดยลี โทแลนด์ ครีเกอร์ และเขียนบทโดยเจ มิลส์ กูดเลอร์และซัลวาดอ แคสคาเว็ป นำแสดงโดย เบลค ไลฟ์ลี, มีคีล เฮยส์มัน, เคที เบเกอร์, อแมนดา ครูว์, แฮร์ริสัน ฟอร์ด และ เอลเลน เบอร์สติน ออกฉายเมื่อวันที่ 24 เมษายน พ.ศ. 2558

เนื้อเรื่อง
-----------

อดาไลน์ โบว์แมน (เบลค ไลฟ์ลี) หญิงสาววัย 29 ปี ได้ประสบอุบัติเหตุร้ายแรงในคืนหิมะตกคืนหนึ่ง ซึ่งเป็นเหตุการณ์ที่ทำให้ชีวิตของเธอไม่เหมือนเดิมอีกต่อไป นั่นคือเธอจะไม่มีวันแก่ลงอีกแล้ว อดาไลน์ใช้ชีวิตด้วยวัย 29 ปี ต่อมาอีกเป็นระยะเวลายาวนานถึง 8 ทศวรรษ จนลูกสาวแก่กว่าเธอไปมาก เธอต้องเผชิญหน้ากับความเงียบเหงา ความโดดเดี่ยว และการจากลาคนที่เธอรักไปไม่รู้กี่ครั้งต่อกี่หน และในขณะเดียวกันเธอก็ไม่กล้าเปิดใจกับใครเพราะกลัวว่าความลับที่ไม่น่าเปิดเผยนี้จะเป็นที่ล่วงรู้ แต่แล้ววันหนึ่งเธอกลับมีโอกาสได้พบกับชายหนุ่มใจงาม เอลลิส​ โจนส์ (มีคีล เฮยส์มัน) ผู้ที่ทำให้เธอกล้าที่จะมีชีวิตและอยากจะรักใครอีกครั้ง อย่างไรก็ดี ในสุดสัปดาห์หนึ่งกับครอบครัวของเอลลิส กลับมีเหตุให้เธอต้องเปิดเผยความจริงเกี่ยวกับตัวเธอ และการตัดสินใจครั้งนี้จะเปลี่ยนชีวิตของเธอไปตลอดกาล

อ้างอิง
-------

1. ↑  "*THE AGE OF ADALINE* (12A)". *British Board of Film Classification*. April 24, 2015. สืบค้นเมื่อ April 24, 2015.
2. ↑  "Michiel Huisman". *imdb.com*.
3. ↑  "The Age of Adaline (2015)". *Box Office Mojo*. Amazon.com. สืบค้นเมื่อ June 16, 2016.

แหล่งข้อมูลอื่น
---------------

* *อดาไลน์ หยุดเวลา รอปาฏิหาริย์รัก* ที่อินเทอร์เน็ตมูวีเดตาเบส
* *อดาไลน์ หยุดเวลา รอปาฏิหาริย์รัก* ที่บ็อกซ์ออฟฟิศโมโจ
**องค์การมหาชน** เป็นหน่วยงานของรัฐบาลไทยประเภทที่สาม นอกเหนือจากส่วนราชการและรัฐวิสาหกิจ เริ่มตั้งขึ้นตามพระราชบัญญัติองค์การมหาชน พ.ศ. 2542 เพื่อให้เกิดความคล่องตัวและมีการใช้ประโยชน์ในทรัพยากรและบุคลากรให้เกิดประสิทธิภาพและประสิทธิผลสูงสุด ตลอดจนเพื่อบูรณาการให้ผู้เกี่ยวข้องทั้งหมดเข้าร่วมกันทำงานอย่างมีเอกภาพ และประสานงานกันเพื่อความรวดเร็วในการดำเนินงาน ซึ่งต้องอาศัยความเร่งด่วน

การจัดตั้งองค์การมหาชน
----------------------

1. รัฐบาลตราพระราชกฤษฎีกาจัดตั้งองค์การมหาชนตามมาตรา 5 พ.ร.บ.องค์การมหาชน พ.ศ. 2542
2. ออกพระราชบัญญัติเฉพาะสำหรับหน่วยงานนั้นๆ โดยกำหนดให้เป็นองค์การมหาชน

แนวคิดและหลักการขององค์การมหาชน
-------------------------------

องค์การมหาชน เป็นองค์กรของรัฐประเภทหนึ่งที่กำหนดขึ้นเพื่อทำบริการสาธารณะที่กฎหมายกำหนดให้เป็นหน้าที่ของรัฐที่ต้องการประสิทธิภาพสูง โดยมิได้กำไรจากการบริการ มีวัฒนธรรมองค์กรเหมือนภาคธุรกิจ ที่สามารถใช้ประโยชน์จากทรัพยากรให้มีประสิทธิภาพสูงสุด ซึ่งไม่สามารถ ดำเนินการได้ในส่วนราชการซึ่งเป็นองค์การแบบราชการ (Bureaucratic model)

องค์การมหาชนมีสถานะเป็นหน่วยงานของรัฐและเป็นนิติบุคคล จัดตั้งขึ้นตามพระราชบัญญัติองค์การมหาชน พ.ศ. 2542 และพระราชกฤษฎีกาจัดตั้งหน่วยงาน เพื่อรับผิดชอบภารกิจของรัฐในการให้บริการสาธารณะหรือดำเนินกิจกรรมเฉพาะด้านที่ภาครัฐยังจำเป็นต้องดำเนินการและจัดให้มี หรือภาครัฐต้องมีบทบาทให้การสนับสนุนในเรื่องงบประมาณเพื่อให้เกิดการดำเนินงาน เป็นบริการในส่วนที่รัฐต้องการส่งเสริม หรือเป็นบทบาทของรัฐในการให้บริการ การแทรกแซงตลาด หรือบริการที่ภาคเอกชนยังไม่สนใจหรือมีศักยภาพที่จะดำเนินการ

หลักเกณฑ์พื้นฐานในการจัดตั้งองค์การมหาชนได้มีบัญญัติไว้ในมาตรา 5 แห่งพระราชบัญญัติองค์การมหาชน พ.ศ. 2542 ซึ่งสามารถแยกแยะองค์ประกอบในการจัดตั้งได้ 3 ประการ คือ

1. เมื่อรัฐบาลมีนโยบายด้านใดด้านหนึ่งโดยเฉพาะเพื่อจัดทำบริการสาธารณะ
2. แผนงานการจัดทำบริการสาธารณะนั้นมีความเหมาะสมที่จะจัดตั้งหน่วยงานบริหารขึ้นใหม่ที่แตกต่างไปจากส่วนราชการและรัฐวิสาหกิจ
3. การจัดตั้งหน่วยบริหารขึ้นใหม่นั้นมีความมุ่งหมายให้มีการใช้ประโยชน์ทรัพยากรและบุคลากรให้มีประสิทธิภาพสูงสุด

รายชื่อองค์การมหาชน
-------------------

ดูบทความหลักที่: รายชื่อองค์การมหาชน
องค์การมหาชน แบ่งออกเป็นองค์การมหาชนที่จัดตั้งขึ้นตามพระราชบัญญัติองค์การมหาชน พ.ศ. 2542 โดยออกเป็นพระราชกฤษฎีกา จำนวน 39 แห่ง และองค์การมหาชนที่จัดตั้งขึ้นโดยพระราชบัญญัติเฉพาะ จำนวน 15 แห่ง อีกทั้งยังหมายความรวมถึงสถาบันอุดมศึกษาในกำกับของรัฐบาล จำนวน 16 แห่งด้วย

ดูเพิ่ม
-------

* กระทรวงในประเทศไทย
* รัฐวิสาหกิจไทย
	+ รายชื่อรัฐวิสาหกิจไทย
* หน่วยบริการรูปแบบพิเศษ (ประเทศไทย)
* มหาวิทยาลัยในกำกับของรัฐ
* รายชื่อหน่วยงานของรัฐรูปแบบอื่น

อ้างอิง
-------

1. ↑  พระราชบัญญัติองค์การมหาชน พ.ศ. 2542
2. ↑  องค์การมหาชนที่จัดตั้งตาม พ.ร.บ. เฉพาะ
3. ↑  วาระปฏิรูปพิเศษ 7: การปฏิรูปองค์การมหาชนสภาปฏิรูปแห่งชาติ
4. ↑  องค์การมหาชนที่จัดตั้งตาม พ.ร.บ. เฉพาะ
5. ↑  มหาวิทยาลัย

| * ด
* ค
* ก
ราชการของฝ่ายบริหารไทย |
| --- |
| ราชการส่วนกลาง | 
* กระทรวง
* รัฐวิสาหกิจ
* องค์การมหาชน
* หน่วยงานรูปแบบพิเศษ

 |  |
| ราชการส่วนภูมิภาค | 
* จังหวัด
* อำเภอ/กิ่งอำเภอ

 |
| ราชการส่วนท้องถิ่น | 
* องค์การบริหารส่วนจังหวัด
* เทศบาลนคร
* เทศบาลเมือง
* เทศบาลตำบล
* องค์การบริหารส่วนตำบล
* กรุงเทพมหานคร
* เมืองพัทยา

 |
| ราชการในพระองค์ | 
* สำนักพระราชวัง
* หน่วยบัญชาการถวายความปลอดภัยรักษาพระองค์
* สำนักงานองคมนตรี

 |
| หมวดหมู่:การจัดระเบียบบริหารราชการแผ่นดินของไทย |
**องค์การผู้สังเกตการณ์ศิลปะนานาชาติ** (อังกฤษ: ArtWatch International) เป็นองค์การที่ก่อตั้งขึ้นโดยเจมส์ เบ็ค ศาสตราจารย์สาขาวิชาประวัติศาสตร์ศิลป์วิทยาแห่งมหาวิทยาลัยโคลัมเบียในสหรัฐอเมริกาเพื่อเฝ้าสังเกตและรณรงค์เพื่อหาวิธีที่ดีขึ้นในการอนุรักษ์งานศิลปะ องค์การมีสาขาในสหราชอาณาจักร "องค์การผู้สังเกตการณ์ศิลปะแห่งสหราชอาณาจักร" (ArtWatch UK)

กิจการ
------

ในปี ค.ศ. 1991 เบ็ควิจารณ์การการทำความสะอาดประติมากรรมอนุสรณ์ของอิลาเรีย เดล คาเรตโตในมหาวิหารลูคคาโดย จาโคโป เดลลา เควอร์เชียในอิตาลี ที่เป็นผลให้ผู้อนุรักษ์ฟ้องร้องในข้อหาว่า "กล่าวร้ายอย่างสร้างปัญหา" (aggravated slander) ซึ่งมีโทษถึงจำคุกสามปีศาลตัดสินว่าผิดจริง แต่เบ็คชนะคดี จากนั้นก็มาร่วมก่อตั้งองค์การผู้สังเกตการณ์ศิลปะ

องค์การผู้สังเกตการณ์ศิลปะทำการวิจารณ์วิธีและโครงการอนุรักษ์หลายโครงการ รวมทั้งโครงการบูรณะจิตรกรรมฝาผนัง "พระกระยาหารมื้อสุดท้าย" โดย เลโอนาร์โด ดา วินชี และโครงการการบูรณะจิตรกรรมฝาผนังในชาเปลซิสติน ในปี ค.ศ. 2004 องค์การพยายามร้องเรียนให้ทำการยุติการบูรณะประติมากรรม "เดวิด" โดย ไมเคิล แอนเจโลแต่ไม่สำเร็จ แต่หลังจากนั้นก็พบว่าเกิดมีรอยร้าว

เบ็ค และ ดาลีย์มักจะออกความเห็นอย่างตรงไปตรงมาเกี่ยวกับงานบูรณะที่เป็นหัวข่าวอยู่เสมอ แต่องค์การเองก็ถูกวิจารณ์จากฝ่ายปฏิปักษ์อย่างรุนแรง เช่นเมื่อผู้สำรวจรังวัดมหาวิหารเซนต์พอลผู้มีหน้าที่ดูแลการทำความสะอาดมหาวิหารในปี ค.ศ. 2004 ถูกดาลีย์วิจารณ์ก็โต้ว่า "องค์การผู้สังเกตการณ์ศิลปะแห่งสหราชอาณาจักรฟังแล้วออกจะขลัง แต่ดูเหมือนว่าจะเป็นองค์การที่มีทัศนคติจากคนคนเดียว"

อ้างอิง
-------

1. ↑  "In Memoriam", *The Art Newspaper*, July/August 2007.
2. ↑  ukic.org
3. ↑  "artwatchinternational.org". คลังข้อมูลเก่าเก็บจากแหล่งเดิมเมื่อ 2005-12-31. สืบค้นเมื่อ 2010-01-02.
4. ↑  *The Times*

แหล่งข้อมูลอื่น
---------------

* ArtWatch International web site
* ArtWatch UK web site
**"ถลำ"** เป็นซิงเกิลของสุกฤษฎิ์ วิเศษแก้ว ในปี พ.ศ. 2558 ประพันธ์เนื้อร้องโดย หทัย แสงวิจิตร แต่งทำนองโดย พณวรรธน์ พงศ์ภักดีบริบาล และเรียบเรียงโดย ลัทธ์ ใจจุฑามูล ออกจำหน่ายในวันที่ 19 กุมภาพันธ์ พ.ศ. 2559

เนื้อหาของเพลงจะพูดถึงมุมมองของความรักที่บางครั้งก็ไม่ตั้งใจให้มันเกิดขึ้น ซึ่งสุดท้ายการแอบรักคนที่มีเจ้าของแล้วก็ทำให้ต้องเลือกระหว่างการทำตามสมองหรือหัวใจ จะหยุดอยู่แค่นี้หรือเดินหน้าต่อในความสัมพันธ์ 

ส่วนมิวสิควีดีโอเพลงนี้ เผยแพร่ครั้งแรกในวันที่ 19 กุมภาพันธ์ พ.ศ. 2559 กำกับโดย โขม – ก้องเกียรติ โขมศิริ โดยมี ราณี แคมเปน และภัสสรกรณ์ จิราธิวัฒน์ มาแสดงในมิวสิควีดีโอ โดยเป็นเรื่องราวในมิวสิควีดีโอเป็นรักสามเส้า โดยเบลล่ากับป็อกนั้นเป็นแฟนกัน แต่ฝ่ายชายดันเจ้าชู้ไม่หยุด บี้ผู้เป็นเพื่อนสนิทจึงเกิดเห็นใจ สงสารเบลล่า ก่อนความรู้สึกนั้นจะแปรเปลี่ยนเป็นความรัก ซึ่งความแซ่บมันอยู่ตรงฉากเด็ดระหว่างบี้กับเบลล่า ที่พอฝ่ายหญิงเศร้าเพราะถูกนอกใจ ฝ่ายชายเลยไปส่งที่ห้อง

เพลงนี้ยังถูกนำไปใช้เป็นเพลงประกอบละครเรื่อง เสน่หาข้ามเส้น ออกอากาศทาง ช่องวัน ทุกวันพุธ - วันพฤหัสบดี เวลา 20.30 - 22.00 น. นำแสดงโดย ภูธเนศ หงษ์มานพ,อรจิรา กุลดิลก,น้ำทิพย์ จงรัชตวิบูลย์,คีรติ มหาพฤกษ์พงศ์,ซอ จียอน,ชัยพล พูพาร์ต,พิชญา เชาวลิต และ ดาริน แฮนเซน

การตอบรับ
---------

เพลง "ถลำ" ติดอันดับสูงสุด 4 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 10 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2559) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ ซองชาร์ตท็อป 100 | 1 |
| จีเอ็มเอ็ม แกรมมี่ จีเมมเบอร์ ซองชาร์ตท็อป 5 | 1 |
| ซี้ดเอฟเอ็ม ชาร์ตท็อป 20 | 4 |
| อีเอฟเอ็ม ชาร์ต 94 ท็อป แอร์เพลย์  | 32 |
|

อ้างอิง
-------

1. ↑  หยุด… หรือจะทำตามใจ! รักสามเส้าสุดเข้มข้นในมิวสิควิดีโอ "ถลำ" จาก บี้ สุกฤษฎิ์[*ลิงก์เสีย*]
2. ↑  Teaser ถลำ - บี้ สุกฤษฎิ์
3. ↑  มาแล้ว MV เพลง ถลำ - บี้ สุกฤษฏิ์ นำแสดงโดย บี้ สุกฤษฏิ์ ,เบลล่า ราณี และ ป๊อก ภัสสรกรณ์
4. ↑  "100 อันดับ เพลงไทยที่เพราะและฮิตที่สุด จาก แกรมมี่ ชาร์ท GMM Grammy Gmember Chart Top 100 ประจำวันที่ 22 กุมภาพันธ์ 2559". คลังข้อมูลเก่าเก็บจากแหล่งเดิมเมื่อ 2016-06-01. สืบค้นเมื่อ 2016-07-11.
5. ↑  Gmember Music Chart Top 5 ประจำวันที่ 30 พฤษภาคม 2559
6. ↑  "97.5 FM SEED CHART TOP 20 วันที่ 10 เมษายน 2559". คลังข้อมูลเก่าเก็บจากแหล่งเดิมเมื่อ 2016-05-20. สืบค้นเมื่อ 2016-07-11.
7. ↑  "EFM 94 Top Air Play 94 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันเสาร์ที่ 23 เมษายน 2559". คลังข้อมูลเก่าเก็บจากแหล่งเดิมเมื่อ 2016-07-09. สืบค้นเมื่อ 2016-07-11.
**คางคกบ้าน** (อังกฤษ: Asian common toad, Black-spined toad; ชื่อวิทยาศาสตร์: *Duttaphrynus melanostictus*) หรือ **ขี้คันคาก** ในภาษาอีสานและภาษาลาว หรือที่นิยมเรียกโดยทั่วไปว่า **คางคก**

เป็นสัตว์ในวงศ์คางคก (Bufonidae) ชนิดหนึ่ง จัดว่าเป็นชนิดที่มีขนาดใหญ่ชนิดหนึ่งในวงศ์นี้ มีผิวหนังที่แห้งและมีปุ่มปมทั้งตัว ที่เป็นปุ่มพิษ โดยเฉพาะหลังลูกตา มีรูปทรงกลมคล้ายเมล็ดถั่วขนาดยาวประมาณ 25 มิลลิเมตร กว้าง 10 มิลลิเมตร แผ่นหูมีลักษณะเห็นได้ชัดเจน ขนาดเล็กกว่าลูกตาเล็กน้อย

มีสีผิวหนังเป็นสีน้ำตาลหรือสีเทาตลอดทั้งลำตัว บริเวณรอบปุ่มพิษจะมีสีเข้มกว่าบริเวณอื่น ๆ ใต้ท้องเป็นสีน้ำตาลเหลืองอ่อน ในขณะที่ยังเป็นวัยอ่อนจะเป็นสีขาวซีดกว่า

มีขนาดวัดจากปลายปากจนถึงก้นประมาณ 68-105 มิลลิเมตร พบกระจายพันธุ์ทั่วไปในวงกว้างในทวีปเอเชีย ตั้งแต่แนวเทือกเขาหิมาลัย, อินเดีย, จีนตอนใต้, พม่า, ทุกประเทศในภูมิภาคเอเชียอาคเนย์ และพบได้ทั่วไปในทุกสภาพแวดล้อม ทั้งในเมืองใหญ่และในป่าดิบ

เป็นสัตว์ที่ไม่อยู่ใกล้กับแหล่งน้ำยกเว้นการผสมพันธุ์และวางไข่ จะมีฤดูผสมพันธุ์และวางไข่ในช่วงฤดูร้อนจนถึงปลายฤดูฝน (มีนาคม-กันยายน) เป็นสัตว์ที่กินแมลงและอาหารได้หลากหลายมาก พบชุกชุมในช่วงฤดูฝน  

คางคก มักเป็นสัตว์ที่มีผู้นิยมรับมารับประทานทั้ง ๆ ที่มีพิษ มักมีผู้เสียชีวิตบ่อย ๆ จากการรับประทานเข้าไป โดยเชื่อว่าเป็นยาบำรุงและรักษาโรคต่าง ๆ ได้ โดยพิษของคางคกนั้นไม่สามารถทำให้หายไปได้ด้วยความร้อน

อ้างอิง
-------

1. ↑  van Dijk, P. P. et al. 2004. *Duttaphrynus melanostictus*. In: IUCN 2012. IUCN Red List of Threatened Species. Version 2012.2. Downloaded on 03 June 2013.
2. ↑  "คางคกบ้าน" (PDF).
3. ↑  คางคกบ้าน[*ลิงก์เสีย*]
4. ↑  เก็บถาวร 2005-12-04 ที่ เวย์แบ็กแมชชีน แพทย์เตือนกิน "คางคก" ถึงตาย ใช้รักษาเอดส์ไม่ได้ จากผู้จัดการออนไลน์

คอมมอนส์ มีภาพและสื่อเกี่ยวกับ:  
***Duttaphrynus melanostictus***

แหล่งข้อมูลอื่น
---------------

 ข้อมูลที่เกี่ยวข้องกับ Duttaphrynus melanostictus ที่วิกิสปีชีส์
ฟาเลชายหาด
**ฟาเลชายหาด**เป็นกระท่อมมุงหลังคาอย่างเรียบง่ายในประเทศซามัว อย่างไรก็ตามฟาเลลักษณะนี้สามารถพบได้ทั่วไปในส่วนอื่นของภูมิภาคพอลินีเชียอีกด้วย ลักษณะทางสถาปัตยกรรมของฟาเลชายหาดประกอบด้วยเสาจำนวนหนึ่ง ไม่มีกำแพงและมีหลังคามุงในลักษณะกลมหรือรี ฟาเลชายหาดได้รับความนิยมทางการท่องเที่ยวเป็นอย่างมาก ในฐานะที่พักราคาประหยัดริมชายหาด โดยชาวซามัวจะให้ผู้มาเยือนเช่าฟาเลชายหาดเพื่อสร้างรายได้เพิ่มเติมให้กับครอบครัว

คำว่า *ฟาเล* (ซามัว: *fale*) เป็นศัพท์ซามัวที่ใช้เรียกสิ่งปลูกสร้างทุกประเภท โดยเป็นศัพท์ที่ใช้ในภาษากลุ่มพอลินีเชียอื่นด้วย และคล้ายคลึงกับคำว่าฟาเร (whare) ในภาษามาวรี

ในสถาปัตยกรรมซามัวมีชื่อเรียกสำหรับกระท่อมอย่างเรียบง่ายนี้ว่า *ฟาเลโอโอ* (ซามัว: *faleo'o*) ซึ่งมีทั่วไปในหมู่บ้าน ใช้สำหรับเป็นพื้นที่เก็บของเพิ่มเติมหรือเก็บเรือ

ระเบียงภาพ
----------

* ฟาเลชายหาดบนเกาะมาโนโนฟาเลชายหาดบนเกาะมาโนโน
* ภายในของฟาเลชายหาดภายในของฟาเลชายหาด
* 
* มองออกไปจากฟาเลชายหาดมองออกไปจากฟาเลชายหาด
* ฟาเลชายหาดที่ฟาเลอาลูโป เกาะซาไวอีฟาเลชายหาดที่ฟาเลอาลูโป เกาะซาไวอี

อ้างอิง
-------

1. ↑  Samoa Tourism Authority, "Archived copy". คลังข้อมูลเก่าเก็บจากแหล่งเดิมเมื่อ 2007-12-27. สืบค้นเมื่อ 2007-12-24.`{{cite web}}`: CS1 maint: archived copy as title (ลิงก์)
How Stuff Works,  เก็บถาวร 2008-02-25 ที่ เวย์แบ็กแมชชีน
**อธิการบดี** เป็นตำแหน่งผู้บังคับบัญชาสูงสุดและรับผิดชอบงานทั้งปวงของมหาวิทยาลัย

ประวัติและการได้มาซึ่งตำแหน่ง
-----------------------------

ในประเทศไทย อธิการบดีมาจากการแต่งตั้งของพระมหากษัตริย์ตามคำแนะนำของสภามหาวิทยาลัยนั้น ๆ มีวาระการดำรงตำแหน่งคราละสี่ปี และอาจได้รับแต่งตั้งอีกครั้งได้ แต่จะดำรงตำแหน่งเกินสองวาระติดต่อกันมิได้ ส่วนอำนาจหน้าที่ของอธิการบดีย่อมแตกต่างกันไปตามแต่ที่กฎหมายหรือตราสารจัดตั้งมหาวิทยาลัยบัญญัติหรือกำหนดไว้

อนึ่ง ในสมัยก่อน มหาวิทยาลัยบางแห่งเรียกอธิการบดีว่า  **"ผู้บัญชาการ"**  เช่น จุฬาลงกรณ์มหาวิทยาลัย และมหาวิทยาลัยแพทยศาสตร์ (มหาวิทยาลัยมหิดล ในปัจจุบัน) นอกจากนี้ ยังมีตำแหน่ง  **"ผู้ประศาสน์การ"**  ซึ่งเป็นชื่อสำหรับตำแหน่งผู้บริหารสูงสุดของมหาวิทยาลัยวิชาธรรมศาสตร์และการเมือง (มหาวิทยาลัยธรรมศาสตร์ ในปัจจุบัน) มีความหมายเทียบเท่าตำแหน่งอธิการบดี โดยบุคคลที่ดำรงตำแหน่งผู้ประศาสน์การมีเพียงท่านเดียว คือ ศาสตราจารย์ ดร.ปรีดี พนมยงค์ และก่อนหน้านั้น มหาวิทยาลัยศิลปากร ใช้ตำแหน่ง  **"ผู้อำนวยการ"**  โดยตำแหน่งอธิบดีกรมศิลปากร จะดำรงตำแหน่งผู้อำนวยการมหาวิทยาลัยศิลปากรโดยตำแหน่ง ต่อมาจึงแยกหน่วยงานออกจากกันระหว่างกรมศิลปากรและมหาวิทยาลัยศิลปากร จึงเปลี่ยนชื่อตำแหน่งจาก "ผู้อำนวยการมหาวิทยาลัยศิลปากร" เป็น "อธิการบดีมหาวิทยาลัยศิลปากร"

ผู้บัญชาการในสถาบันการศึกษาระดับอุดมศึกษาของทหาร/ตำรวจ
------------------------------------------------------

**ผู้บัญชาการ** เป็นตำแหน่งผู้บังคับหน่วยของทหาร/ตำรวจ ซึ่งใช้เรียกตำแหน่งผู้บังคับหน่วยที่มีอัตราตั้งแต่ พลตรี พลเรือตรี พลอากาศตรี และพลตำรวจตรี เป็นต้นไป ทั้งนี้ขึ้นอยู่กับชนิดของหน่วยงานนั้น ๆ ด้วย ปัจจุบันผู้บัญชาการสถาบันอุดมศึกษาในสังกัดกระทรวงกลาโหมและสำนักงานตำรวจแห่งชาติ ประกอบด้วย

* ผู้บัญชาการโรงเรียนนายร้อยพระจุลจอมเกล้า (อัตราพลโท)
* ผู้บัญชาการโรงเรียนนายเรือ (อัตราพลเรือโท)
* ผู้บัญชาการโรงเรียนนายเรืออากาศนวมินทกษัตริยาธิราช (อัตราพลอากาศโท)
* ผู้บัญชาการโรงเรียนนายร้อยตำรวจ (อัตราพลตำรวจโท)

ซึ่งผู้ดำรงตำแหน่งดังกล่าว ถือเป็นผู้บัญชาการสถาบันอุดมศึกษาในสังกัดกระทรวงกลาโหมและสำนักงานตำรวจแห่งชาติดังกล่าว

อ้างอิง
-------

1. ↑  ทำเนียบอธิการบดี จุฬาฯ
2. ↑  "ผู้ดำรงตำแหน่งผู้บัญชาการมหาวิทยาลัย/อธิการบดี". คลังข้อมูลเก่าเก็บจากแหล่งเดิมเมื่อ 2015-09-15. สืบค้นเมื่อ 2015-08-22.

ดูเพิ่ม
-------

* อุดมศึกษา
* มหาวิทยาลัยรัฐ
* สถาบันอุดมศึกษาในกำกับของรัฐ
* สถาบันอุดมศึกษาเอกชน
* มหาวิทยาลัย
* วิทยาลัย
* คณะวิชา
* บัณฑิตวิทยาลัย
* รายชื่อสถาบันอุดมศึกษาในประเทศไทย
* รายชื่อมหาวิทยาลัยของรัฐในประเทศไทยเรียงตามการสถาปนา
* รายชื่อมหาวิทยาลัยเก่าแก่ที่สุดที่ยังเปิดสอน
* อันดับมหาวิทยาลัยไทย
***Xenotilapia papilio*** เป็นปลาน้ำจืดชนิดหนึ่ง ในวงศ์ปลาหมอสี (Cichlidae)

*X. papilio* ถูกค้นพบเมื่อปี ค.ศ. 1990 โดย ไฮน์ เฮินริช บุชเชอร์ ชาวเยอรมันขณะดำน้ำทางตอนใต้ของโมบา ในบริเวณที่เรียกว่า "เทมเว โด'" (Tembwe Deux) ในเขตแดนประเทศคองโก

*X. papilio* มีความแตกต่างจากปลาชนิดอื่นในสกุลเดียวกันตรงที่ มักจะพบตามบริเวณที่เป็นโชดหินน้ำลึก ไม่ได้อยู่ตามพื้นทรายเหมือนชนิดอื่น ๆ โดยจะพบอาศัยในเขตน้ำลึกราว 40 เมตร มีแหล่งหากินตามโขดหินหรือกองหินใต้น้ำ ปลาที่เข้าสู่วัยเจริญพันธุ์จะจับคู่ไปไหนมาไหนด้วยกัน ไม่นิยมอยู่เป็นฝูงเหมือนตอนยังเป็นปลาวัยอ่อน มีพฤติกรรมก้าวร้าวกับปล่ชนิดเดียวกันที่บุกรุกเข้ามายังเขตของตัวเอง ปลาทั้งตัวผู้และตัวเมียแยกแยะออกลำบาก เนื่องจากมีลักษณะคล้ายกันมาก เมื่อโตเต็มที่ตัวผู้จะมีขนาดใหญ่กว่าตัวเมีย ครีบก้นจะแหลมกว่า ขณะที่ตัวเมียจะทู่กว่า และมีช่องเพศที่ต่างกัน

*X. papilio* นิยมเลี้ยงกันเป็นปลาสวยงามเหมือนปลาหมอสีชนิดอื่น ๆ โดยสามารถเลี้ยงได้ตั้งแต่ตู้ขนาด 36 นิ้วขึ้นไป และสามารถขยายพันธุ์ได้ในที่เลี้ยง โดยปลาที่พร้อมจะผสมพันธุ์ ต้องมีความสมบูรณ์พร้อมและมีสภาพแวดล้อมที่เหมาะสม ปลาตัวผู้จะก่อนรังขนาดตื้น ๆ เป็นแอ่ง เรียกร้องความสนใจจากปลาตัวเมียให้เข้ามาวางไข่ เมื่อปลาปล่อยไข่ จะฟักไข่ด้วยการอมไว้ในปากของปลาตัวเมีย ใช้เวลาฟักเป็นตัวประมาณ 15-20 วัน เมื่อลูกปลามีความสมบูรณ์จะว่ายออกจากปากแม่ปลา โดยในช่วงแรก ๆ แม่ปลาจะคอยดูแลลูกไปสักระยะ ถ้ามีอันตราย ลูกปลาจะว่ายเข้าไปหลบภัยในปากของแม่ แม่ปลาจะเลี้ยงลูกไประยะหนึ่ง และจะปล่อยให้ลูกปลาหากินเองต่อไป

อ้างอิง
-------

1. ↑  หน้า 78-82, *XENOTILAPIA PAPILO* โดย ปลาบ้านโรม. "Cichild Corner". นิตยสาร Aquarium Biz ปีที่ 4 ฉบับที่ 39: กันยายน 2013

แหล่งข้อมูลอื่น
---------------

 ข้อมูลที่เกี่ยวข้องกับ Xenotilapia papilio ที่วิกิสปีชีส์
**คางคกต้นไม้** (อังกฤษ: Tree toad, House's tree toad; ชื่อวิทยาศาสตร์:  *Pedostibes hosii*) สัตว์ครึ่งบกครึ่งน้ำชนิดหนึ่ง ในวงศ์คางคก (Bufonidae)

เป็นคางคกที่มีขนาดใหญ่ หนังเรียบ ลำตัวบึกบึน แผ่นปิดหูปรากฏชัดเจน ไม่มีต่อมพาโรตอยด์ นิ้วตีนหน้ามีแผ่นพังผืด แต่บริเวณโคนนิ้วตีนมีพังผืดเต็มนิ้วยกเว้นนิ้วที่สี่ ซึ่งจะยาวที่สุดและปลายนิ้วค่อนข้างจะแผ่กว้าง ด้านบนของหัวเรียบ ส่วนบนหลังมีต่อมกระจายประปราย ตัวเมียใหญ่กว่าตัวผู้ประมาณ 2 เท่า ตัวเมียมีสีน้ำตาลทั้งตัว ขณะที่ตัวผู้จะมีจุดสีเหลืองตามตัว มีความยาวจากปลายปากจนถึงก้นประมาณ 64 เซนติเมตร

อาศัยอยู่ตามกองใบไม้ใกล้ลำธารในป่าดิบชื้นทางภาคใต้ของประเทศไทย พบตามแถบภูเขาใน จังหวัดพัทลุง, จังหวัดยะลา และจังหวัดนราธิวาส ในต่างประเทศพบได้ตลอดคาบสมุทรมลายู, เกาะบอร์เนียว และเกาะสุมาตรา กินสัตว์ขนาดเล็กจำพวกสัตว์ไม่มีกระดูกสันหลังเป็นอาหาร

มีสถานภาพเป็นสัตว์ป่าคุ้มครองตามประกาศของกรมอุทยานแห่งชาติ สัตว์ป่า และพันธุ์พืช

อ้างอิง
-------

1. ↑  van Dijk, P.P. Iskandar, D. & Inger, R. 2004. "*Pedostibes hosii*, 2006 IUCN Red List of Threatened Species". สืบค้นเมื่อ 21 July 2007.`{{cite web}}`: CS1 maint: multiple names: authors list (ลิงก์)[*ลิงก์เสีย*]
2. ↑  คางคกต้นไม้ จากกรมประมง
3. ↑  ประกาศกรมอุทยานแห่งชาติ สัตว์ป่า และพันธุ์พืช

แหล่งข้อมูลอื่น
---------------

* คางคกต้นไม้ จากsiamensis.org
**เจ้าชายวิลเฮ็ล์ม เจ้าชายแห่งวีท** (เยอรมัน: *Wilheim, Fürst zu Wied*; 22 สิงหาคม ค.ศ. 1845 - 22 ตุลาคม ค.ศ. 1907) เป็นเจ้าหน้าที่และนักการเมืองชาวเยอรมัน เป็นพระโอรสของเจ้าชายแฮร์มัน เจ้าชายแห่งวีทกับเจ้าหญิงมารีแห่งนัสเซา พระบิดาในเจ้าชายวิลเฮ็ล์ม เจ้าชายแห่งแอลเบเนีย และเป็นพระราชอนุชา (น้องชาย) ในสมเด็จพระราชินีเอลิซาเบธแห่งโรมาเนีย

พระประวัติ
----------

เจ้าชายวิลเฮ็ล์ม เจ้าชายแห่งวีท ประสูติเมื่อวันที่ 22 สิงหาคม ค.ศ. 1845 ณ ดัชชีแห่งนัสเซา เป็นพระบุตรพระองค์ที่ 2 และพระโอรสพระองค์แรกในเจ้าชายแฮร์มัน เจ้าชายแห่งวีท และเจ้าหญิงมารีแห่งนัสเซา ทั้งนี้เป็นพระราชอนุชาในเอลีซาเบ็ทแห่งวีท สมเด็จพระราชินีแห่งโรมาเนีย

ราชการทหาร
----------

ระหว่างสงครามออสเตรีย-ปรัสเซีย ในปี ค.ศ. 1866 ทรงดำรงตำแหน่งทางทหารเป็นพลโทของกองทัพที่ 2 ในช่วง ค.ศ. 1870 - ค.ศ. 1871 ทรงได้ได้สงครามฝรั่งเศส-ปรัสเซีย

ระหว่างปี ค.ศ. 1893 และ ค.ศ. 1897 ทรงเป็นผู้บัญชาการกองกำลังทหารและนายทหารอาสาสมัครในกองทัพ ในปี ค.ศ. 1893 ทรงได้รับการแต่งตั้งให้เป็นนายพลทหารราบ

การเมือง
--------

พระองค์ทรงปราดเปรื่องเรื่องนโยบายล่าอาณานิคม ระหว่างปี ค.ศ. 1891 และ ค.ศ. 1892 ทรงเป็นประธานคณะกรรมการป้องกันการเป็นทาสของเยอรมนี ทรงจัดตั้งกองทุนรวมถึงทรงการเดินทางไปยังพื้นที่สำรวจในแอฟริกา ตั้งแต่ปี ค.ศ. 1897 ทรงเป็นสมาชิกพระองค์หนึ่งของอาณานิคมสภา ทรงเป็นผู้ร่วมก่อตั้งและตั้งแต่ปี ค.ศ. 1898 - ค.ศ. 1901 และทรงเป็นประธานสมาคมกองทัพเรือ

ระหว่างปี ค.ศ. 1875 - ค.ศ. 1886 ทรงเป็นพลเมืองสำคัญของจังหวัดไรน์สตรีท ทรงดำรงตำแหน่งประธานสภาจังหวัดไรน์สตรีทตั้งแต่ปี ค.ศ. 1888 - ค.ศ. 1894 และ ค.ศ. 1899 - ค.ศ. 1901 ตั้งแต่ปี ค.ศ. 1878 ทรงเป็นสมาชิกพระองค์หนึ่งของสภาขุนนางแห่งปรัสเซีย ซึ่งทรงดำรงตำแหน่งประธานตั้งแต่ปี ค.ศ. 1897 - ค.ศ. 1904

เสกสมรส
-------

พระองค์ทรงเสกสมรสกับ เจ้าหญิงมารีแห่งเนเธอร์แลนด์ เมื่อวันที่ 18 กรกฎาคม ค.ศ. 1871 โดยเจ้าหญิงมารีรับพระราชทานพระอิสริยยศเป็น **เจ้าหญิงมารี เจ้าหญิงแห่งวีท พระชายา** มีพระบุตรดังนี้

1. เจ้าชายวิลเฮ็ล์ม ฟรีดริช เจ้าชายแห่งวีท
2. เจ้าชายอเล็คซันเดอร์
3. เจ้าชายวิลเฮ็ล์ม เจ้าชายแห่งแอลเบเนีย
4. เจ้าชายวิคทอร์
5. เจ้าหญิงลูอีเซอ
สำหรับหน่วยงานตำรวจในประเทศไทย ดูที่ กองบังคับการตำรวจทางหลวงรถตำรวจทางหลวงแคลิฟอร์เนีย สหรัฐอเมริกา
**ตำรวจทางหลวง** คือ เจ้าหน้าที่ผู้มีหน้าที่ดูแลรักษาความสงบเรียบร้อยบนทางหลวง ซึ่งในหลายประเทศหมายความรวมไปถึงตำรวจจราจร มีสถานะทั้งในรูปแบบของตำรวจท้องที่ ตำรวจรัฐ หรือตำรวจแห่งชาติ ตามการแบ่งส่วนราชการของแต่ละประเทศ

อำนาจหน้าที่
------------

อำนาจหน้าที่ของตำรวจทางหลวงหรือตำรวจจราจรของแต่ละประเทศ อาจจะประกอบไปด้วย

สอบสวนอุบัติเหตุรวบรวมพยานหลักฐานเพื่อหาสาเหตุในการเกิดอุบัติเหตุบนท้องถนน
การบังคับใช้กฎหมายบังคับใช้กฎหมายที่เกี่ยวข้องกับทางหลวง การจราจร และการขนส่ง
ให้การศึกษาให้ข้อมูลการจราจรและส่งเสริมการขับขี่ที่ปลอดภัยบนท้องถนน
ตอบสนองเหตุฉุกเฉินการตอบสนองต่อเหตุฉุกเฉินบนท้องถนน รวมถึงการป้องกันพื้นที่และปฐมพยาบาลผู้ได้รับบาดเจ็บ ก่อนส่งต่อหน่วยงานที่เกี่ยวข้อง
การบำรุงรักษาสังเกตและรายงานความเสียหายบนท้องถนนที่เกิดจากการใช้งาน รวมไปถึงความเสียหายจากภัยภิบัติต่าง ๆ และจากสภาพอากาศ
บังคับใช้กฎจราจรบังคับใช้กฎหมายและระเบียบเกี่ยวกับการจราจรเพื่อรักษาความปลอดภัยต่อผู้ใช้รถใช้ถนนส่วนรวม อาทิ การจำกัดความเร็ว

ตำรวจทางหลวงในแต่ละประเทศ
-------------------------

* ไทย **ประเทศไทย**
	+ ในประเทศไทยตำรวจทางหลวง หมายถึง กองบังคับการตำรวจทางหลวง สังกัด กองบัญชาการตำรวจสอบสวนกลาง มีอำนาจในการสืบสวนสอบสวตามประมวลกฎหมายวิธีพิจารณาความอาญาและตามกฎหมายอื่นอันเกี่ยวกับความผิดทางอาญาและจราจร
* สหรัฐ **สหรัฐอเมริกา**
	+ ตำรวจทางหลวงในสหรรัฐอเมริกาบางส่วนเป็นตำรวจรัฐ แต่ใช้ชื่อว่าตำรวจทางหลวง มีอำนาจในการปฏิบัติงานภายในรัฐของตนเอง

ดูเพิ่ม
-------

* กองบังคับการตำรวจทางหลวง
* ตำรวจจราจร

อ้างอิง
-------

1. ↑  ""คอนติเนนทอล"อบรมนักขับขี่รุ่นใหม่-ใส่ใจความปลอดภัย". *mgronline.com*. 2011-07-17.
2. ↑  ไทยโพสต์. "ตำรวจยูทาห์อึ้ง เจอเด็กชายวัย5ขวบขับเอสยูวีไปซื้อรถลัมโบร์กีนี | ไทยโพสต์". *LINE TODAY*.
"**ลิซาเดอะสเคปทิก**" (อังกฤษ: Lisa the Skeptic; ลิซาผู้สงสัย) เป็นตอนที่แปดของ *เดอะซิมป์สันส์*' ซีซันที่ 9 ฉายครั้งแรกบนช่องฟอกซ์ในสหรัฐอเมริกาเมื่อวันที่ 23 พฤศจิกายน 1997 เนื้อหาหลักของตอนเกิดขึ้นระหว่างที่ลิซากำลังขุดค้นทางโบราณคดีร่วมกับชั้นเรียน เธอได้พบกับโครงกระดูกที่ดูเหมือนกับเทวดา ชาวเมืองทั้งหมดล้วนเชื่อว่าโครงกระดูกนี้ต้องมาจากเทวดาจริง ๆ แต่ด้วยความสงสัยของลิซาทำให้เธอพยายามที่จะโน้มน้าวชาวเมืองว่ามันต้องสามารถมีคำอธิบายได้ด้วยเหตุผลทางวิทยาศาสตร์ นักเขียนของตอนนี้ เดวิด เอ็กซ์. คอเฮิน พัฒนาแนวคิดนี้หลังเขาได้ไปเยี่ยมชมพิพิธภัณฑ์ประวัติศาสตร์ธรรมชาติอเมริกัน และตัดสินใจที่จะสร้างธีมของตอนให้คู่ขนานอย่างหลวม ๆ ไปกับคดีความสโคปส์ ตอนนี้ยังเป็นการพาดพิงถึงข่าวลือหลอกลวงในโลกความเป็นจริง เช่น ยักษ์คาร์ดิฟฟ์ ไปเช่นกัน

ตอนนี้ได้ถูกนำมาพูดถึงในแง่ของภววิทยา, อัตถิภาวนิยม และ วิมตินิยม นอกจากนี้ยังถูกนำมาประกอบในคาบเรียนเกี่ยวกับศาสนาคริสต์เพื่อเริ่มต้นการพูดคุยเกี่ยวกับความเชื่อเรื่องเทวดา, วิมตินิยม, วิทยาศาสตร์ และความเชื่อ 

ตอนนี้เป็นตอนหนึ่งที่โดยทั่วไปได้รับกระแสตอบรับในทางบวก

การอ้างถึงวัฒนธรรม
------------------

ฉากในศาลที่ซึ่งลิซาถูกดำเนินคดีกรณีขโมยโครงกระดูกนั้นถูกมองว่าเป็นการอ้างถึงเหตุการณ์จากทศวรรษ 1920s การพิพากษาคดีสโคปส์ ในเดย์เทิน รัฐเทนเนสซี ที่ซึ่งเกี่ยวกับการแยกออกจากกันระหว่างรัฐและศาสนจักร และการโต้เถียงในประเด็นของลัทธิครีเอชันนิสม์ และ วิวัฒนาการ การแสดงตะลึงของผู้พัฒนาห้างในตอนนั้นถูกเปรียบเทียบกับการหลอกลวงทางวิทยาศาสตร์ เช่น ยักษ์แห่งคาร์ดิฟฟ์ และ พิลท์ดาวน์แมน เมื่อลิซาถามว่าชาวเมืองรู้สึกโกรธแค้นที่ถูกหลอกด้วยการแสดงสร้างความตะลึงสาธารณะของห้างไหม ผู้กองวิกกัมกำลังที่จะตอบลิซา แต่สุดท้ายก็ถูกดึงความสนใจด้วยพอทเทอรีบาร์นในห้างเฮเวนลีฮิลส์แห่งใหม่นี้ ฉากที่แสดงเงาของโครงกระดูกที่ถูกพระอาทิตย์ตกดินพาดผ่านนั้นนำมาจาก *Raiders of the Lost Ark* (1981)

อ้างอิง
-------

1. ↑  "Lisa the Skeptic". *The Simpsons.com*. สืบค้นเมื่อ October 31, 2007.
2. 1 2  Pinsky, Mark I.; Tony Campolo (2001). *The Gospel According to the Simpsons: The Spiritual Life of the World's Most Animated Family*. Westminster John Knox Press. pp. 43, 133, 182. ISBN 978-0-664-22419-6.
3. ↑  Turner 2005, pp. 172, 227, 267.
4. ↑  Bates, James W.; Gimple, Scott M.; McCann, Jesse L.; Richmond, Ray; Seghers, Christine, บ.ก. (2010). *Simpsons World The Ultimate Episode Guide: Seasons 1–20* (1st ed.). Harper Collins. p. 430. ISBN 978-0-00-738815-8.

### บรรณานุกรม

* Turner, Chris (2005). *Planet Simpson: How a Cartoon Masterpiece Defined a Generation* (1st revised ed.). Cambridge: Da Capo Press. ISBN 978-0-306-81448-8. OCLC 670978714.

แหล่งข้อมูลอื่น
---------------


วิกิคำคมมีคำคมเกี่ยวกับ ***"Lisa the Skeptic"***

* "Lisa the Skeptic" at The Simpsons.com
* แม่แบบ:Snpp capsule
* แม่แบบ:Tv.com episode
* "ลิซาเดอะสเคปทิก" ที่อินเทอร์เน็ตมูวีเดตาเบส
**พันธมิตรการสถาปนาราชวงศ์แห่งเวียดนาม** (อังกฤษ: Vietnamese Constitutional Monarchist League ; เวียดนาม: *Cờ Liên Minh Quân Chủ Lập Hiến Đa Nguyên Việt Nam*) เป็นองค์กรต่อต้านคอมมิวนิสต์ ก่อตั้งเมื่อ พ.ศ. 2536 โดย เหงียน ฟุก บูจาญซึ่งกล่าวอ้างว่าเป็นสมาชิกราชวงศ์ของเวียดนามที่ลี้ภัยออกจากประเทศตั้งแต่ พ.ศ. 2518 องค์กรนี้เป็นองค์กรที่ได้รับการสนับสนุนจากสหรัฐพื่อจัดตั้งรัฐบาลแทนที่รัฐบาลคอมมิวนิสต์ในปัจจุบัน เป้าหมายของขบวนการคือสืบทอดอำนาจของจักรพรรดิเบ๋าได่ซึ่งถือเป็นผู้นำตามกฎหมายของเวียดนาม

ใน พ.ศ. 2540 จักรพรรดิเบ๋าได่สิ้นพระชนม์และพระโอรสของพระองค์คือ เจ้าชายเบ๋าลองขึ้นเป็นผู้นำของราชวงศ์เหงียน พระองค์ยืนยันไม่ยุ่งเก่ยวกับการเมืองและประทับที่ปารีส ประเทศฝรั่งเศสจนสิ้นพระชนม์เมื่อ 28 กรกฎาคม พ.ศ. 2550 ผู้นำราชวงศ์องค์ต่อมาคือ เจ้าชายเบ๋าทาง ผู้ประกาศตัวต่อสาธารณชนเมื่อ 17 ธันวาคม พ.ศ. 2547 ในชื่อบูจาญ

เจ้าชายเบ๋าลองเคยทำงานกับเจ้าชายเบ๋าวางและได้รับตำแหน่งมังกรแห่งอันนัมซึ่งไม่มีบทบาททางการเมืองในเวียดนาม กลุ่มพันธมิตรนี้ต้องการต่อสู้เพื่อฟื้นฟูระบอบราชวงศ์เช่นที่เป็นในประเทศไทยและประเทศกัมพูชา แต่ไม่ได้เป็นความปรารถนาของเจ้าชายเบ๋าลองหรือเจ้าชายเบ๋าทางเท่าใดนัก

การเมือง
--------

สมาชิกของพันธมิตรส่วนมากเป็นเจ้าหน้าที่ของรัฐบาลเวียดนามใต้ที่ลี้ภัยมาอยู่ที่สหรัฐ แคนาดา ยุโรปและออสเตรเลีย การต่อสู้ขององค์กรเน้นการสร้างแรงกดดันต่อรัฐบาลคอมมิวนิสต์ของเวียดนามโดยไม่ใช้ความรุนแรง

เศรษฐกิจ
--------

พันธมิตรได้รับการสนับสนุนจากเงินบริจาคของชาวเวียดนามที่ลี้ภัยอยู่ใน สหรัฐ แคนาดา ยุโรปและออสเตรเลีย

แหล่งข้อมูลอื่น
---------------

* เว็บไซต์ทางการ เก็บถาวร 2011-07-12 ที่ เวย์แบ็กแมชชีน
* Khmer Krom: A Royal Solution for a Nationalist Vietnam เก็บถาวร 2005-02-10 ที่ เวย์แบ็กแมชชีน reported by Unrepresented Nations and Peoples Organisation
* Prince of Vietnam Blasts Communist Vietnam on POW-MIA Matters เก็บถาวร 2004-10-09 ที่ เวย์แบ็กแมชชีน by AII POW-MIA InterNetwork เก็บถาวร 2004-11-26 ที่ เวย์แบ็กแมชชีน
* A Royal Solution for a Nationalist Vietnam เก็บถาวร 2004-12-08 ที่ เวย์แบ็กแมชชีน
* Vietnamese Constitutional Monarchist League opposes the Communist Government of Vietnam เก็บถาวร 2005-11-13 ที่ เวย์แบ็กแมชชีน
* Vietnam Must Bring Closure to the MIA/POW & Human Rights Before Being Admitted to WTO เก็บถาวร 2005-11-12 ที่ เวย์แบ็กแมชชีน
พันธมิตรทางทหารของยุโรปก่อนสงครามโลกครั้งที่หนึ่ง - สีเขียวคือฝ่ายไตรภาคี ส่วนสีน้ำตาลคือฝ่ายไตรพันธมิตร
**พันธมิตรทางทหาร** (อังกฤษ : Military alliance) เป็นข้อตกลงระหว่างประเทศเกี่ยวกับความมั่นคงของชาติเมื่อผู้สัญญาสัญญาว่าจะให้การสนับสนุนซึ่งกันและกันในกรณีที่เกิดวิกฤติที่ไม่ได้ระบุไว้ล่วงหน้า พันธมิตรทางการทหารแตกต่างจากกลุ่มพันธมิตรเนื่องจากพันธมิตรก่อตัวขึ้นเพื่อช่วยเหลือวิกฤติที่เกิดขึ้น

พันธมิตรทางทหารสามารถจำแนกได้เป็นข้อตกลงในการป้องกัน, ข้อตกลงและการกระทำที่ไม่ใช่การรุกราน

สองพันธมิตรทางทหารในยุโรปช่วงสงครามเย็น - สีน้ำเงินคือฝ่ายเนโท และ สีแดงคือฝ่ายกติกาสัญญาวอร์ซอ

ลักษณะ
------

พันธมิตรทางทหารเกี่ยวข้องกับระบบรักษาความปลอดภัยแบบรวม แต่อาจแตกต่างกันไปตามธรรมชาติ บันทึกข้อตกลงต้น 1950S จากกระทรวงการต่างประเทศสหรัฐ อธิบายความแตกต่างโดยบอกว่าประวัติศาสตร์พันธมิตร : "ได้รับการออกแบบมาเพื่อพัฒนาความสนใจของฝ่ายต่างชาติชาตินิยมและให้ร่วมกันดำเนินการทางทหารหากฝ่ายหนึ่งในการแสวงหาวัตถุประสงค์ดังกล่าวกลายเป็น เกี่ยวข้องกับสงคราม" ในขณะที่ข้อตกลงการรักษาความปลอดภัยร่วมกัน "ไม่มีการควบคุมใด ๆ แต่เป็นการกระทำเพียงเพื่อต่อต้านการรุกรานเท่านั้น แต่จะพยายามไม่ให้มีอิทธิพลต่อ 'ดุลแห่งอำนาจ' ที่ขยับ แต่เพื่อสร้างความสมดุลของหลักการ" "

อ้างอิง
-------

1. ↑  Bergsmann, Stefan (2001). "The Concept of Military Alliance" (PDF). Small States and Alliances. pp. 25–37. ISBN 978-3-7908-2492-6. ISBN 978-3-662-13000-1 (Online)
2. ↑  Krause, Volker; Singer, J. David (2001). "Minor Powers, Alliances, And Armed Conflict: Some Preliminary Patterns" (PDF). Small States and Alliances. pp. 15–23. ISBN 978-3-7908-2492-6. (ISBN 978-3-662-13000-1 (Online)
3. ↑  Tucker, Robert; Hendrickson, David C. (1992). The Imperial Temptation: The New World Order and America's Purpose. Council on Foreign Relations. pp. 64–65.
อาหารปลอมในหน้าต่างแสดงสินค้าในประเทศญี่ปุ่น
**อาหารปลอมที่ทำจากพลาสติก** มีแสดงตามหน้าต่างและตู้แสดงสินค้าในร้านอาหารที่เสิร์ฟอาหารทั่วประเทศญี่ปุ่น อาหารปลอมเหล่านี้ครั้งหนึ่งเคยทำจากขี้ผึ้ง ปัจจุบันมักทำจากพลาสติก แบบจำลองอาหารพลาสติกมักทำด้วยมือจากพอลิไวนิลคลอไรด์ และแกะสลักอย่างระมัดระวังเพื่อให้ดูเหมือนอาหารจริง แบบจำลองอาหารจะได้รับการตกแต่งตามภัตตาคารแต่ละแห่ง และแม้แต่อาหารทั่วไปอย่าง ราเม็ง จะได้รับการดัดแปลงให้เข้ากับอาหารในแต่ละร้านได้ ระหว่างกระบวนการหล่อ ส่วนประกอบอาหารที่เลียนแบบมามักถูกหั่นเป็นชิ้นและรวมกันคล้ายกับการทำอาหารจริง

งานหัตถกรรมดังกล่าวกลายเป็นศิลปะรูปแบบหนึ่ง อาหารญี่ปุ่นพลาสติกผลิตโดยบริษัทไมซุรุตั้งแสดงที่พิพิธภัณฑ์วิกตอเรียและอัลเบิร์ต กรุงลอนดอน ประเทศอังกฤษใน ค.ศ. 1980 มีการแข่งขันทำอาหารปลอมด้วยพลาสติกและวัสดุอื่น ๆ อาหารที่แสดงเรียกว่า ซัมปุรุ (サンプル) มาจากคำภาษาอังกฤษว่า "sample"

ผู้ผลิตอาหารพลาสติกปกปิดความลับทางการค้าอย่างเข้มงวดเนื่องจากผลประโยชน์ทางธุรกิจ อุตสาหกรรมอาหารพลาสติกในญี่ปุ่นมีการประมาณว่ามีรายได้ถึงหลายพันล้านเยนต่อปี ร้านอาหารแต่ละร้านอาหารอาจสั่งผลิตเมนูอาหารพลาสติกที่มีมูลค่ามากกว่าหนึ่งล้านเยน

ในปัจจุบัน ผู้ผลิตอาหารพลาสติกได้เป็นตลาดเป้าหมายในต่างประเทศ เช่น จีน และเกาหลีใต้ด้วย

อ้างอิง
-------

1. ↑  "Hungry Days For Fake-Food Firms -- Profits Fall For Japan's Innovators". *The Seattle Times*. Associated Press. January 2, 1994.
2. ↑  "Delicious Vinyl: Japan's Plastic Food Replicas". Sake-Drenched Postcards. สืบค้นเมื่อ May 20, 2011.
3. 1 2  Lubarsky, Jared (December 29, 1985). "Shopper's World; It Looks Good Enough To Eat". *The New York Times*. สืบค้นเมื่อ 2008-12-19.
4. ↑  Yoko Hani, "A Feast for the Eyes", *Japan Times*, November 24 2002.
5. ↑  Japan's Plastic Food", *Oddity Central*
**พันธมิตรประชาธิปไตยสิงคโปร์** (อังกฤษ: Singapore Democratic Alliance, SDA; จีน: 新加坡民主联盟) เป็นพันธมิตรของพรรคการเมืองในประเทศสิงคโปร์ ก่อตั้งขึ้นในช่วงสั้น ๆ ก่อนการเลือกตั้ง พ.ศ. 2544 เพื่อรวมพรรคการเมืองที่หลากหลายเข้ามาเป็นแนวร่วมที่มีเอกภาพ เพื่อต่อสู้กับพรรคกิจประชาชน ประธานพันธมิตรคือ เชียม ซีตง หัวหน้าพรรคประชาชนสิงคโปร์ และอดีตสมาชิกสภาผู้แทนราษฎร สมาชิกร่วมก่อตั้งได้แก่ พรรคความเป็นปึกแผ่นแห่งชาติ พรรคยุติธรรมสิงคโปร์ พรรคประชาชนสิงคโปร์ และองค์การแห่งชาติสิงคโปร์เชื้อสายมลายู ต่อมาใน พ.ศ. 2550 พรรคความเป็นปึกแผ่นแห่งชาติถอนตัวออกจากพันธมิตร ต่อมาในเดือนกุมภาพันธ์ พ.ศ. 2554 เชียมได้ประกาศว่าพรรคประชาชนสิงคโปร์ออกจากพันธมิตรเช่นกัน

การเลือกตั้ง พ.ศ. 2544
----------------------

พันธมิตรได้ส่งผู้สมัคร 13 คน ได้คะแนนร้อยละ 12.0 เชียมได้รับเลือกตั้ง พร้อมกับสตีฟ เชีย จากพรรคความเป็นปึกแผ่นแห่งชาติ โดยเชียมได้เป็นผู้นำฝ่ายค้านในสภา

การเลือกตั้ง พ.ศ. 2549
----------------------

ในการเลือกตั้งครั้งนี้ พันธมิตรประกาศเป้าหมายว่าต้องการ 15 ที่นั่ง และเตรียมจัดตั้งคณะรัฐมนตรีเงา แต่ผลการเลือกตั้งปรากฏว่าพันธมิตรไม่ได้รับเลือกตั้ง ตำแหน่งผู้นำฝ่ายค้านเป็นของ โล เทียเคียว จากพรรคแรงงานสิงคโปร์

หลังการเลือกตั้งครั้งนี้ พรรคความเป็นปึกแผ่นแห่งชาติได้ประกาศถอนตัวออกไปใน พ.ศ. 2550 ต่อมา ใน พ.ศ. 2553 เชียมพยายามดึงพรรคปฏิรูปเข้ามาร่วมในพันธมิตร แต่สมาชิกไม่พอใจบทบาทของเชียมและได้ลงมติในวันที่ 28 กุมภาพันธ์ พ.ศ. 2554 ปลดเชียมออกจากประธานพันธมิตร ต่อมาในวันที่ 2 มีนาคม พ.ศ. 2554 เชียมจึงตัดสินใจนำพรรคประชาชนสิงคโปร์ออกจากพันธมิตร

อ้างอิง
-------

1. ↑
2. ↑  GE: SDA says Chiam pulling SPP out of alliance เก็บถาวร 2011-03-05 ที่ เวย์แบ็กแมชชีน, channelnewsasia.com, 2 March 2011
3. ↑  Chiam pulls party out of alliance เก็บถาวร 2011-03-06 ที่ เวย์แบ็กแมชชีน, *Today*, 3 March 2011
**ตำรวจดี/ตำรวจเลว** เป็นกลวิธีทางจิตวิทยาอย่างหนึ่งใช้สำหรับการสอบสวนผู้ต้องหา เกี่ยวกับกลุ่มผู้ดำเนินการสอบสวนสองกลุ่ม โดยจัดฉากให้กลุ่มแรกประพฤติตัวตรงข้ามกับกลุ่มที่สอง

"ตำรวจเลว" จะประพฤติตัวอย่างก้าวร้าว แสดงท่าทีไปในทางลบเกี่ยวกับผู้ต้องหา กล่าวหาอย่างรุนแรง ตำหนิผู้ต้องหาไปในทางเสื่อมเสีย และโดยทั่วไปมักจะสร้างความชังระหว่างผู้ต้องหากับตัวเขาเอง เพื่อจัดฉากให้กับ "ตำรวจดี" ที่จะประพฤติตัวอย่างสุภาพ เป็นกำลังใจ เข้าใจ และแสดงความเห็นอกเห็นใจผู้ต้องหา ตำรวจดีก็จะปกป้องผู้ต้องหาจากตำรวจเลวด้วย สิ่งนี้จะทำให้ผู้ต้องหารู้สึกว่าเขาสามารถร่วมมือกับตำรวจดีหรือเกรงกลัวตำรวจเลว ผู้ต้องหาก็จะต้องการความคุ้มครองและเชื่อใจตำรวจดี จากนั้นจึงเปิดเผยข้อมูลตามที่ผู้สอบสวนต้องการ

ถึงแม้กลวิธีนี้มักใช้ได้ผลโดยเฉพาะกับผู้ต้องหาที่เป็นเยาวชน ตื่นตระหนก หรือไร้เดียงสา แต่ก็อาจทำให้เกิดการโต้ตอบโดยสัญชาตญาณในกลุ่มที่มีพฤติกรรมคล้ายกันนี้ อย่างไรก็ตามถ้าผู้ต้องหารู้ตัวว่ากำลังถูกชักใย เขาอาจปิดกั้นอย่างสิ้นเชิงหรือพยายามขัดขวางกระบวนการสอบสวน

อ้างอิง
-------

* CIA *Human Resource Exploitation Training Manual* (1983), pp. 26-27.
เหตุการณ์เรือแตกในองก์ที่ 1 ฉากที่ 1 แกะสลักโดยเบนจามิน สมิธ ในปี ค.ศ. 1797 หลังจากวาดโดยจอร์จ รอมนีย์
*The Tempest* (1908)
**พายุพิโรธ** (อังกฤษ: The Tempest) เป็นบทละครของวิลเลียม เชคสเปียร์ เชื่อกันว่าแต่งขึ้นในช่วงปี ค.ศ. 1610-1611 และเป็นบทละครสุดท้ายที่แต่งโดยเชคสเปียร์เอง จัดอยู่ในประเภทละครสุขนาฏกรรม (comedy) โดยฉบับภาษาไทย แปลโดยนพมาส แววหงส์ ตีพิมพ์ครั้งแรกโดยแพรวสำนักพิมพ์ เมื่อ พ.ศ. 2555

เรื่องย่อ
---------

พรอสเพโร ดยุกแห่งมิลานและมิแรนดา บุตรสาว ถูกเนรเทศมาอยู่ที่เกาะร้างหลังถูกโค่นอำนาจโดยน้องชาย อันโตนิโอ และอลองโซ กษัตริย์แห่งเนเปิลส์ เมื่อรู้ว่าทั้งคู่จะผ่านมาใกล้ ๆ เกาะที่ตนอยู่ พรอสเพโรและแอเรียล ภูติรับใช้ ก็ดลบันดาลให้เกิดพายุใหญ่ จนเรือของอันโตนิโอและอลองโซแตกลอยมาติดที่เกาะ พรอสเพโรหาเรื่องแกล้งอันโตนิโอและอลองโซ แต่สุดท้าย เขาก็ยกโทษให้กับทั้งคู่ และยอมรับการแต่งงานระหว่างมิแรนดาและเฟอร์ดินานด์ โอรสของอลองโซ แล้วกลับไปปกครองมิลานตามเดิม

ตัวละครหลัก
-----------

* พรอสเพโร (Prospero): ดยุกแห่งมิลาน ผู้ถูกเนรเทศมาอยู่ที่เกาะร้างกับบุตรสาว
* มิแรนดา (Miranda): บุตรสาวของพรอสเพโร
* แอเรียล (Ariel): ภูติบนเกาะร้าง
* อันโตนิโอ (Antonio): น้องชายของพรอสเพโร ร่วมมือกับอลองโซ ยึดอำนาจพี่ชายตัวเอง
* อลองโซ (Alonso): กษัตริย์แห่งเนเปิลส์
* เฟอร์ดินานด์ (Ferdinand): โอรสของอลองโซ

อ้างอิง
-------

1. ↑  The Tempest first performed | History Today
2. ↑  พายุพิโรธ (THE TEMPEST) โดย WILLIAM SHAKESPEARE

แหล่งข้อมูลอื่น
---------------

* The original-spelling text of *The Tempest* เก็บถาวร 2014-08-16 ที่ เวย์แบ็กแมชชีน at *Internet Shakespeare Editions*
* *The Tempest* Navigator เก็บถาวร 2018-11-02 ที่ เวย์แบ็กแมชชีน, including annotated text, line numbers, scene summaries, and text search
**Certificate of Entitlement** (COE) เป็นระบบจำกัดจำนวนยานยนต์ของรัฐบาลสิงคโปร์ เริ่มใช้เมื่อเดือนพฤษภาคม ค.ศ. 1990 ผู้ซื้อยานยนต์จะต้องประมูลซื้อ COE โดยที่ COE มีจำนวนจำกัดภายใต้การควบคุมของรัฐ ผู้ถือ COE มีสิทธิ์ครอบครองยานยนต์ได้เป็นเวลา 10 ปี เมื่อครบเวลาดังกล่าวจะต้องทำลายยานยนต์หรือ ส่งออกยานยนต์ หรือต่ออายุ COE ไปอีกหนึ่งครั้งมีกำหนด 5 หรือ 10 ปี (ต่ออายุได้เพียงครั้งเดียว)

ด้วยระบบ COE ทำให้สิงคโปร์เป็นประเทศที่ส่งออกยานยนต์ใช้แล้วอันดับสองของโลกรองจากญี่ปุ่น นอกจากประเทศเพื่อนบ้านใกล้เคียงแล้ว ยานยนต์มือสองจากสิงคโปร์ส่งไปไกลถึงนิวซีแลนด์ ลิเบีย และทรินิแดด โดยผู้ส่งออกรถยนต์ได้รับแรงจูงใจทางการเงินจาก **Preferential Additional Registration Fee (PARF)**

ประเภทของ COE
-------------

* ประเภทถ่ายโอนมิได้:

* ประเภท A: รถยนต์ (1,600 ซีซีหรือต่ำกว่า) และแท๊กซี่
* ประเภท B: รถยนต์ (ตั้งแต่ 1,601 ซีซี ขึ้นไป)
* ประเภท D: จักรยานยนต์

* ประเภทถ่ายโอนได้:

* ประเภท C: รถขนส่งสินค้าและรถโดยสารขนาดใหญ่
* ประเภท E: Open Category (ใช้กับยานยนต์ประเภทใดก็ได้ แต่โดยส่วนใหญ่มักนำไปใช้กับรถยนต์)

การประมูล COE เริ่มต้นในวันจันทร์แรกและวันจันทร์ที่สามของเดือน และมักจะดำเนินต่อไปถึงวันพุธ (อาจเลื่อนออกไปถ้าเป็นวันหยุดทำการ) ตั้งแต่ ค.ศ. 2009 ถึง ค.ศ. 2011 การเติบโตของยานยนต์ถูกกำหนดไว้ที่ 1.5% ต่อปี สำหรับในครึ่งแรกของ ค.ศ. 2012 (ก.พ.-ก.ค.) จะคงอัตรานี้ต่อไปชั่วคราว และจากนี้ต่อไปถึง ค.ศ. 2014 จะลดอัตราการเติบโตเหลือเพียง 0.5% อย่างไรก็ดี การประมูล COE จะนำยอดยานยนต์ที่ถูกทำลายหรือส่งออกไปแล้วกลับมาให้ประมูลใหม่ด้วย

การวิพากษ์วิจารณ์
-----------------

ระบบ COE เอื้อประโยชน์แก่ผู้มั่งมีโดยไม่คำนึงถึงความจำเป็นในการใช้ยานยนต์ คนจน ชนชั้นกลาง ตลอดจนธุรกิจขนส่งต่างได้รับผลกระทบจากความอ่อนไหวของราคา COE ที่เปลี่ยนแปลงอย่างรวดเร็วและถูกกำหนดโดยอุปสงค์ของกลุ่มผู้มั่งมี

อ้างอิง
-------

1. ↑  Farah Abdul Rahim (2005-10-23). "100,000 used Singapore cars expected to be exported this year". Channel NewsAsia. คลังข้อมูลเก่าเก็บจากแหล่งเดิมเมื่อ 2007-06-29. สืบค้นเมื่อ 2012-04-16.

แหล่งข้อมูลอื่น
---------------

* Land Transport Authority
* Informatic web on motoring in Singapore เก็บถาวร 2009-01-06 ที่ เวย์แบ็กแมชชีน
* COE Prices เก็บถาวร 2010-09-29 ที่ เวย์แบ็กแมชชีน
**ถวัลย์ วงศ์เทเวศร์** หรือนายนิด พุ่มไสว เกิดเมื่อ พ.ศ. 2461 ที่กรุงเทพฯ เป็นนักมวยที่มีชื่อเสียงด้านความทรหดอดทน จนได้ฉายาว่ากำแพงเมืองจีน

ประวัติ
-------

ถวัลย์เป็นนักมวยไทยที่โด่งดังสมัยเวทีหลักเมืองและเวทีสวนเจ้าเชตุ เคยชกกับนักมวยดังในยุคนั้นมาแล้วหลายคน เช่น สุข ปราสาทหินพิมาย ผล พระประแดง ประเสริฐ ส.ส. ประยุทธ อุดมศักดิ์ จนเมื่อตั้งเวทีราชดำเนินขึ้น ถวัลย์ก็ได้ชกทั้งมวยไทยและมวยสากล

เมื่อวีนที่ 30 มกราคม พ.ศ. 2489 ถวัลย์ได้ขึ้นชกมวยสากลกับแดนนี่ บอย นักมวยสากลชาวอังกฤษ ซึ่งถวัลย์เป็นฝ่ายชนะน็อคในยกที่ 4 จากนั้นชกมวยไทยแพ้ประเสริฐ ส.ส. และชนะน็อคถวิล เทียมกำแหง ยก 4 จนกระทั่งในเดือนเมษายน พ.ศ. 2490 จึงขึ้นชกมวยไทยกับสุข ปราสาทหินพิมาย การชกเป็นไปอย่างดุเดือด ก่อนที่ถวัลย์จะเป็นฝ่ายแพ้คะแนนไป หลังจากนั้น ถวัลย์ขึ้นชกมวยสากลชนะน็อค จิมมี่ เบิร์ด ยก 3 แล้วชกแก้มือกับสุขอีกครั้ง แต่เป็นฝ่ายแพ้คะแนนไปอีก

หลังจากชกแพ้สุขในครั้งนั้น ถวัลย์หยุดชกมวย ไปอุปสมบทเป็นพระภิกษุอยู่ช่วงหนึ่ง หลังจากลาสิกขาแล้วก็ขึ้นชกมวยสากลกับสมพงษ์ เวชสิทธิ์ การชกเป็นไปอย่างสูสี ก่อนที่ครบยกแล้วถวัลย์เป็นฝ่ายแพ้คะแนนไป หลังจากการชกครั้งนี้ การชกของถวัลย์เริ่มแย่ลง ชกแพ้บ่อยครั้ง ไปชกมวยสากลที่สิงคโปร์ก็แพ้น็อค เฟรซซี่ เซบาสเตียน กลับมาชกมวยสากลในไทยก็แพ้คะแนนประเสริฐ ส.ส. และเมื่อสมเดช ยนตรกิจขึ้นชกมวยสากลเป็นครั้งแรก ก็เลือกชกกับถวัลย์ และเป็นฝ่ายชนะน็อคถวัลย์แค่ยก 2

ถวัลย์ขึ้นชกมวยสากลครั้งสุดท้ายเมื่อ 23 ตุลาคม พ.ศ. 2494 ในแบบมวยไทย โดยเป็นฝ่ายแพ้น็อคประยุทธ อุดมศักดิ์ ยก 5 หลังจากนั้น ถวัลย์หันมาเป็นเทรนเนอร์ให้กับค่ายวงศ์เทเวศร์ จนค่ายปิดตัวไป จึงไปทำงานที่โรงงานยาสูบ กระทรวงการคลัง จนเสียชีวิตด้วยโรคฝีในตับเมื่อ 11 มกราคม พ.ศ. 2519 รวมอายุได้ 58 ปี

อ้างอิง
-------

* ชายพจน์. "กำแพงเมืองจีน" ถวัลย์ วงศ์เทเวศร์. นิตยสารมวยโลก. ปีที่ 30 เล่มที่ 1438 28 มีนาคม – 3 เมษายน พ.ศ. 2555 หน้า 44 – 46
**ไนท์กอนท์** (อังกฤษ: Nightgaunt) เป็นอมนุษย์ในเรื่องชุดตำนานคธูลู ไนกอนท์ปรากฏตัวในบทกวี *Night-Gaunts* และนิยาย *The Dream-Quest of Unknown Kadath*ของเอช. พี. เลิฟคราฟท์ โดยมีที่มาจากฝันร้ายในวัยเด็กของเลิฟคราฟท์เอง

ลักษณะ
------

ไนท์กอนท์มีรูปร่างคล้ายกับมนุษย์ แต่ผอม ผิวสีดำ และไม่มีใบหน้า ผิวหนังของไนท์กอนท์ลื่นและหยุ่น บนหัวมีเขาซึ่งหันเข้าด้านในสองข้าง มือเป็นกรงเล็บ มีหางที่เป็นหนามซึ่งไนท์กอนท์ใช้จี้ให้เหยื่อยอมแพ้ และสามารถบินได้ด้วยปีกด้านหลัง

เลิฟคราฟท์เองนั้นได้ระบุว่าไนท์กอนท์เป็นเผ่าพันธุ์ที่รับใช้นอเดนส์ ในเรื่อง *The Strange High House in the Mist* และเดอะดรีมเควสต์ออฟอันโนนคาดัธ แต่ไบรอัน ลัมลีย์ได้โยงไนท์กอนท์เข้ากับเกรทโอลด์วัน *ยิบ ทสตลล์* 

ไนท์กอนท์มักจะอยู่ตามภูเขาในโลกแห่งความฝันแต่ก็สามารถพบเจอบนโลกและดาวอื่นได้ ไนท์กอนท์มักพยายามหลีกเลี่ยงมนุษย์ แต่ถ้ามีโอกาสก็จะใช้เล็บและหางจี้ให้ขยับไม่ได้ จากนั้นจึงจับพาบินขึ้นไปบนฟ้าก่อนปล่อยไว้ในพื้นที่ที่ต่ำลงมา บางครั้งพวกกูลก็จะใช้ไนท์กอนท์เป็นพาหนะเดินทางทางอากาศ 

เผ่าแชนแทคซึ่งรับใช้ไนอาลาโธเทปนั้นกลัวไนท์กอนท์อย่างมาก

หมายเหตุ
--------

1. ↑  เลิฟคราฟท์เคยเขียนในจดหมายถึงเพื่อนว่า "ตอนผมอายุ 6 หรือ 7 ปี ผมเคยทรมานด้วยความฝันแปลกๆซ้ำๆว่ามีเผ่าพันธุ์ประหลาด (ผมเรียกว่า 'ไนท์-กอนท์'—ไม่รู้เหมือนกันว่าได้ชื่อนี้มาจากไหน) จับผมบิน[และ]พาออกไป... ไม่ต้องสงสัยว่าผมได้[ลักษณะของมัน]จากภาพวาดของDoré (โดยหลักๆก็ภาพประกอบของ'แพระไดส์ลอสต์')ซึ่งทำให้ผมหลงใหลในยามตื่น" (Pearsall, "NIGHTS-GAUNTS", *The Lovecraft Lexicon*, p. 301.)

อ้างอิง
-------

* Lovecraft, Howard P. [1926] (1985). "*The Dream-Quest of Unknown Kadath*". ใน S.T. Joshi (บ.ก.). *At the Mountains of Madness and Other Novels* (7th corrected printing ed.). Sauk City, WI: Arkham House. ISBN 0-87054-038-6.
* Pearsall, Anthony B. (2005). *The Lovecraft Lexicon* (1st ed.). Tempe, AZ: New Falcon Pub. ISBN 1-56184-129-3.
**คางคกซูรินาม** (อังกฤษ: Surinam toad) เป็นสกุลของสัตว์ครึ่งบกครึ่งน้ำในอันดับกบ (Aruna) ในวงศ์กบเล็บ (Pipidae) สกุลหนึ่ง ใช้ชื่อสกุลว่า *Pipa* (/ปี-ปา/)

มีลักษณะสำคัญ คือ ลำตัวแบนราบเหมือนใบไม้ ไม่มีเล็บเหมือนสกุลอื่น ๆ ในวงศ์เดียวกัน มีเส้นข้างลำตัวที่เจริญเป็นอย่างดี เนื่องจากใช้ชีวิตและหากินตลอดในน้ำ มีพฤติกรรมการขยายพันธุ์ ด้วยการที่ตัวผู้จะกอดรัดตัวเมียในน้ำได้หมุนตัวและกลับตัวเพื่อให้ไข่ที่รับได้การปฏิสนธิแล้วขึ้นไปติดอยู่กับผิวของตัวเมีย ต่อมาเนื้อเยื่อของผิวหนังบนหลังของตัวเมียจะแปรสภาพและเจริญขึ้นมาปกคลุมไข่แต่ละฟอง เมื่อไข่พัฒนาเป็นเอ็มบริโอแล้วจะเจริญภายในไข่ที่อยู่บนหลัง เมื่อฟักออกเป็นลูกอ๊อดแล้ว จึงจะแตกตัวออกจากหลังแม่ และใช้เวลาอีกระยะหนึ่งจึงจะพัฒนาเหมือนตัวเต็มวัย ยกเว้นในชนิดคางคกซูรินาม (*Pipa pipa*) ที่ลูกอ๊อดจะยังอยู่บนหลังแม่ไปจนกว่าจะกลายสภาพเหมือนตัวเต็มวัย

ถูกจำแนกออกเป็น 7 ชนิด กระจายพันธุ์อยู่ในทวีปอเมริกาใต้

การจำแนก
--------

* *Pipa arrabali* Izecksohn, 1976
* *Pipa aspera* Müller, 1924
* *Pipa carvalhoi* (Miranda-Ribeiro, 1937)
* *Pipa myersi* Trueb, 1984
* *Pipa parva* Ruthven & Gaige, 1923
* *Pipa pipa* (Linnaeus, 1758)
* *Pipa snethlageae* Müller, 1914

อ้างอิง
-------

1. ↑  หน้า 323-324, *วิทยาสัตว์เลื้อยคลานและสัตว์สะเทินน้ำสะเทินบก* โดย วีรยุทธ์ เลาหะจินดา (พ.ศ. 2552) ISBN 978-616-556-016-0
2. ↑  จาก itis.gov (อังกฤษ)

คอมมอนส์ มีภาพและสื่อเกี่ยวกับ:  
***Pipa***

แหล่งข้อมูลอื่น
---------------

 ข้อมูลที่เกี่ยวข้องกับ Pipa ที่วิกิสปีชีส์
**แกรี แอนดรูว์ สปีด, เอ็มบีอี** (อังกฤษ: Gary Andrew Speed, MBE) (8 กันยายน ค.ศ. 1969 - 27 พฤศจิกายน ค.ศ. 2011) เป็นนักฟุตบอลและผู้จัดการทีมฟุตบอล ชาวเวลส์ เขาเป็นกัปตันฟุตบอลทีมชาติเวลส์ เขาเกษียณตัวจากทีมชาติในปี ค.ศ. 2004 และยังคงเป็นนักฟุตบอลชาวเวลส์ที่ลงแข่งขันมากที่สุด และเป็นอันดับ 2 ของทั้งหมด เขาลงแข่งขันทีมชาติชุดใหญ่ 85 นัดในระหว่างปี ค.ศ. 1990 ถึง 2004 โดยเล่นในตำแหน่งกองกลางตัวรุกด้านซ้าย

ในฐานะนักฟุตบอลอาชีพ เขาเล่นให้กับทีมลีดส์ยูไนเต็ด เอฟเวอร์ตัน นิวคาสเซิลยูไนเต็ด โบลตันวันเดอเริร์ส และเชฟฟีลด์ยูไนเต็ด และไม่ค่อยประสบปัญหาอาการบาดเจ็บและการพักเล่น เขาถือสถิติเป็นผู้เล่นที่ลงแข่งในเอฟเอพรีเมียร์ลีก มากถึง 535 นัด จนเดวิด เจมส์มาทำลายสถิติเขา จนเมื่อเขาเสียชีวิตลงมีเพียงแค่เดวิด เจมส์และไรอัน กิกส์ เท่านั้นที่ลงเล่นมากกว่าเขา เขาลงแข่งขันในลีกและฟุตบอลถ้วยในประเทศกว่า 840 นัด และลงแข่งในระดับระหว่างประเทศอีก 85 นัด เขาเป็นผู้เล่นของลีดส์ยูไนเต็ด ในชุดที่คว้าแชมป์ลีกปี 1991-92 1 ปีก่อนเปลี่ยนชื่อมาเป็น พรีเมียร์ลีก และเคยเป็นผู้เล่นของนิวคาสเซิลในชุดที่เข้าชิงเอฟเอคัพกับอาร์เซนอลและแมนเชสเตอร์ยูไนเต็ด ในปี 1998 และ 1999 ตามลำดับ แต่ได้แค่รองแชมป์ทั้งสองครั้ง

สปีดได้รับงานเป็นผู้จัดการทีมเชฟฟีลด์ยูไนเต็ดในปี ค.ศ. 2010 แต่ก็ออกจากสโมสรในอีกไม่กี่เดือน ในเดือนธันวาคม ค.ศ. 2010 และเป็นผู้จัดการทีมฟุตบอลทีมชาติเวลส์ 

สปีดเสียชีวิตเมื่อวันที่ 27 พฤศจิกายน ค.ศ. 2011 จากการแขวนคอตาย การตายของเขาถูกพูดถึงโดยเพื่อนนักฟุตบอลและบุคคลสาธารณะ เขาได้รับการกล่าวถึงในหน้าข่าวเกี่ยวกับการเสียชีวิต ในหนังสือพิมพ์ ดิอินดิเพนเดนท์ ว่า "เป็นหนึ่งในผู้จัดการทีมหนุ่มที่มีแววที่สุดในโลก"

อ้างอิง
-------

1. 1 2  Hugman, Barry J. บ.ก. (2009). *The PFA Footballers' Who's Who 2009–10*. Mainstream Publishing. p. 386. ISBN 9781845964740.
2. 1 2 3  Nick Szczepanik (27 November 2011). "Gary Speed Obituary". guardian.co.uk.
3. ↑  "Gary Speed Obituary". telegraph.co.uk. 27 November 2011.
4. ↑  
"Gary Speed: Tributes pour in for Wales manager who has died aged 42". BBC Sport. 27 November 2011. สืบค้นเมื่อ 2 December 2011.
5. ↑  
Ponting, Ivan (28 November 2011). "Gary Speed: Footballer and Wales manager whose playing career spanned 22 years". *The Independent*. สืบค้นเมื่อ 2 December 2011.
ภาพวาดในจินตนาการที่ร็อกทำลายเรือของซินแบด
**ร็อก** (อังกฤษ: Roc; อาหรับ: **رخ** (*ruḵḵ*); เปอร์เซีย: **رخ** (*ruḵ*)) เป็นนกยักษ์ในตำนานของชาวอาหรับ

เชื่อกันว่า ร็อกมีลำตัวสีขาว มีขนาดใหญ่โตมากและแข็งแรงถึงขนาดจับช้างทั้งตัว ขึ้นไปจับฉีกกินในอากาศได้ ไข่ของร็อกมีขนาดใหญ่ ที่มาที่ไปของความเชื่อเกี่ยวกับร็อกยังไม่มีที่ทราบแน่นอน แต่เชื่อว่าน่าจะมาจากจักรวรรดิเปอร์เซีย แต่มีบางข้อมูลกล่าวว่าร็อกนั้นมาจากนกที่อยู่ในจริง แต่ได้มีการปั้นเสริมเติมแต่งให้เกินจริง ซึ่งข้อสันนิษฐานที่ใกล้เคียงที่สุดคือนกในช่วงต้นของศตวรรษที่ 8 จากผลงานการประพันธ์ของนักเขียนชาวตะวันออกกลางคนหนึ่ง นอกจากนี้เคยมีรายงานว่ามีผู้พบเห็นนกที่อ้างกล่าวถึงนี้จริงในช่วงศตวรรษที่ 16 โดยนักท่องเที่ยวชาวอังกฤษที่ได้ไปแวะไปเที่ยวในละแวกเขตมหาสมุทรอินเดีย

เรื่องราวของร็อก ปรากฏอยู่ในนิทานเรื่องต่าง ๆ ของตะวันออกกลาง เช่น พันหนึ่งราตรี ตอนอะลาดิน โดยร็อกนั้นเป็นทาสของจินนี่ในตะเกียงของอะลาดิน และในตอนซินแบด ที่ลูกเรือของซินแบดได้เจอไข่ของร็อก ทั้ง ๆ ที่ซินแบดห้ามไว้แล้วแต่บรรดาลูกเรือก็ยังทำลายไข่ของร็อก เมื่อแม่ร็อกกลับมาก็โกรธเกรี้ยว ทำลายเรือของซินแบดจนพินาศสิ้น ลูกเรือทุกคนจมน้ำตายหมด ยกเว้นซินแบดคนเดียวที่หนีรอดมาได้

ดูเพิ่ม
-------

* ธันเดอร์เบิร์ด (ตำนาน)
* ฟีนิกซ์

อ้างอิง
-------

1. ↑   (*The New Shorter Oxford English Dictionary*, Clarendon Press, Oxford, Volume 2 N-Z, 1993 edition, page 2614)
2. ↑  "Roc". *Monstrous.com*. คลังข้อมูลเก่าเก็บจากแหล่งเดิมเมื่อ 2008-02-12. สืบค้นเมื่อ 2008-02-21.
3. ↑  The MyhtoloGyLibrary หอสมุดอาถรรพ์ ۩ ตอนที่ 67 : มหาวิบัติแห่งนภา ราชาแห่งท้องฟ้าตามคติฮีบรู - ซิซ (ziz) [*ลิงก์เสีย*]
4. ↑  "นกยักษ์". *myfirstbrain*. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2010-10-06.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ร็อก**